b'\n_START_ARTICLE_\nAkceptor\n_START_PARAGRAPH_\nAkceptor (sprejemnik) je dopant, ki se dodaja polprevodniku, da dobimo p-tip polprevodnika. Kadar ho\xc4\x8deno dobiti p-tip polprevodnika, moramo dopirati polprevodnik iz \xc4\x8detrte skupine elementov z elementom iz borove skupine (to je tretja skupina, ki jo sestavljajo bor (B), aluminij (Al), galij (Ga), indij (In), talij (Tl)). Kot dopant se najbolj pogosto uporabljajo bor, aluminij, indij in galij._NEWLINE_Kadar v polprevodniku, ki ima za osnovo silicij, nadomestimo enega izmed atomov z atomom dopanta, bodo trije valen\xc4\x8dni elektroni tvorili kovalentno vez z bli\xc5\xbenjimi atomi silicija. \xc4\x8cetrti atom ima pri tem ostane brez enega elektrona. Ta pritegne elektron iz sosednje vezi in pri tem nastane vrzel (luknja), ki pa se obna\xc5\xa1a kot, da ima pozitivni naboj. Zaradi tega luknja pritegne sosednji elektron in tako dalje. Na ta na\xc4\x8din deluje kot nosilec elektri\xc4\x8dnega toka. Akceptor postane negativno nabit.'